

**REPUBLIKA HRVATSKA**

**KARLOVAČKA ŽUPANIJA**

 **OPĆINA LASINJA**

 **OPĆINSKI NAČELNIK**

KLASA: 023-01/19-04/01

URBROJ: 2133/19-01-19-2

Lasinja, 30. listopada 2019.

Na temelju članka 15. stavka 2. Zakona o javnoj nabavi („Narodne novine“ broj 120/16) i članka 50. Statuta Općine Lasinja („Glasnik Općine Lasinja“ broj 1/18), Općinski načelnik Općine Lasinja, donio je

**I. izmjene i dopune**

**Pravilnika o jednostavnoj nabavi**

**Članak 1.**

         Pravilnikom o jednostavnoj nabavi („Glasnik Općine Lasinja“ broj 02/19), članak 8. mijenja se i glasi:

 „Provedba postupka provodi se na način da Naručitelj poziva najmanje tri gospodarska subjekta da dostave ponudu sukladno uvjetima i zahtjevima iz poziva na dostavu ponuda te se po potrebi poziv za dostavu ponuda objavljuje na službenim internetskim stranicama.

 Poziv na dostavu ponuda mora sadržavati najmanje: naziv javnog naručitelja, opis predmeta nabave i troškovnik, procijenjenu vrijednost nabave, kriterij za odabir ponude, uvjete i zahtjeve koje ponuditelji trebaju ispuniti (ako se traži), rok za dostavu ponude (datum i vrijeme), način dostavljanja ponuda, adresu na koju se ponude dostavljaju, internetsku adresu ili adresu na kojoj se može preuzeti dodatna dokumentacija ako je potrebno, kontakt osobu, broj telefona i adresu elektroničke pošte te datum objave poziva na internetskim stranicama ako je primjenjivo.

 Rok za dostavu ponude mora biti primjeren predmetu nabave i ne smije biti kraći od 5 dana od dana slanja poziva na dostavu ponuda.

 Poziv na dostavu ponuda upućuje se gospodarskim subjektima na dokaziv način, (putem ovlaštenog pružatelja poštanskih usluga, elektroničkom poštom, faxom i sl.).

 Ponuditelji dostavljaju ponude na dokaziv način (osobnom dostavom, putem ovlaštenog pružatelja poštanskih usluga, elektroničkom poštom, faxom i sl.).“

**Članak 2.**

 Ove I. izmjene i dopune Pravilnika o jednostavnoj nabavi stupa na snagu danom objave u Glasniku Općine Lasinja i objaviti će se internetskim stranicama Općine Lasinja [www.lasinja.hr](http://www.lasinja.hr).

 **OPĆINSKI NAČELNIK**

 **Željko Prigorac**